Cuneiform Tablet VS 26 67 (VAT 9244)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ i-na-a ù ki-li-a SIG₇.A qí-bi-ma um-ma šu-ku-bu-um-ma mì-šu ša a-na me-tim ta-áš-ku-na-ni-ma iš-tù MU.2.ŠÈ té-er-ta-ku-nu za-ku-tum la i-lá-kà-ni i pá-ni-tim ta-áš-pu-ra-nim um-ma a-tù-nu-ma KÙ.BABBAR ša a-pá-ta-na-nim ni-il₅-qé-ma ki-ma u₄-mu DAM.GÀR-ri-kà qúr-bu-ni a ṣí-ib-tim ni-dí-šu um-ma né-nu-ma iš-té-ni-iš KÙ.BABBAR iš-tí {d}UTU-tap-pá-i lu nu-šé-bi-il₅ <gap>-<gap>-<gap> u₄-mu DAM.GÀR-ri-a a-na war-ki-šu-nu i-tù-ru-nim ma KÙ.BABBAR ša a-pá-ta-na-nim iš-tí ki-li-a tù-šé-bi-lá-nim KÙ.BABBAR ša DAM.GÀR-ri-a lá tù-šé-bi-lá-nim a-ša-me-ma TÚG.ḪI-tù-a ša šé-ep DUMU ú-za-ri-a a-na i-ta-aṭ-lim ta-ad-nu a-na-kam ša ma-aḫ-ri-šu TÚG.ḪI-tí-a i-dí-nu-ni iq-bi-a-am a mì-nim KÙ.BABBAR lá tù-šé-bi-lá-nim a-ḫu-ú-a a-tù-nu iḫ-da-ma lu ša ba-ab-tí-a ša u₄-me lu ša i-ta-aṭ-lim lu ša ni-kà-sí-a iš-tí ba-tí-qí-im za-ku-tám šu-up-ra-nim áš-pu-ra-ku-nu-tí um-ma a-na-ku-ma ÌR-dí-a ki-ma e-ru-bu-ni-ni ṭur₄-da-nim a-tù-nu ma-ṣí-be-lí ù i-šar-lu-ba-la-aṭ tù-uḫ-ta-li-qá šu-ma a-ḫu-ú-a a-tù-nu {d}UTU-tap-pá-i ma-nu-ki-a-bi-a ù a-da-a i pá-nim-ma ṭur₄-da-nim šu-ma lá šu-nu a-na še-im ša-a-mì-im ma-ma-an lá i-šu šu-ma i pá-nim-ma lá ta-aṭ-ru-da-nim-šu-nu ki-ma KÙ.BABBAR-pí 1 GÚ tù-ḫa-li-qá-ni li-bi i-lá-mì-na-ku-nu-tí i-na ni-kà-sí-a ma-lá i-pu-lu-ni-ni <gap>-<gap> šé-bi-lá-nim iḫ-da-ma qá-tí i-ta-dí-a ma-lá lá ša-ḫa-tim tù-uš-ta-am-ri-ṣa-ni